Пламен Джуров
Пламен Никифоров Джуров е български композитор, диригент и общественик, професор по дирижиране в Националната музикална академия „Панчо Владигеров“, София.

Биография 
Роден е на 21 април 1949 г. в Плевен в семейството на комунисти. Завършва Българската държавна консерватория с три специалности: пиано – при проф. Мара Балсамова, композиция – при проф. Марин Големинов и дирижиране – при проф. Константин Илиев. Започва работа като диригент в Плевенската филхармония. Дирижирал е чужди оркестри в Русия, Германия, Мексико, Алжир, Куба и Северна Македония. Диригент на камерен ансамбъл „Софийски солисти“ от 1988 г. Заедно със „Солистите“ е издал над 20 компактдиска.

От 1982 г. е генерален директор на ДО „Музика“.

Председател е на Фондациите „Международен конкурс за млади оперни певци Борис Христов“ и Международен фестивал „Софийски музикални седмици“.

От 2012 г. е почетен гражданин на София, а от 2020 г. почетен гражданин и на Плевен.

Член на Обществения съвет към министъра на културата на Република България (от 2014).

Семейство 
Негова съпруга е Маня Попова, автор и водещ на предаването „Контрапункт“ в БНР.

Творчество 
По-известни произведения: Соната за пиано (1975), Симфония (1976), Кончерто гроссо №1 за струнни, Метаморфози, Елегия за симфоничен оркестър, Фантазия, Токата, Оратория-реквием (1989). „Саксофония“ (концерт за саксофон и симфоничен оркестър)

Източници

Външни препратки 
 Пламен Джуров в сайта на Съюза на българските композитори
 Пламен Джуров в сайта на Софийската филхармония
 Пламен Джуров, „Урокът, наречен Константин Илиев“, в-к „Култура“, бр. 13, 26 март 2004 г.
 „В различни състояния. Разговор с Пламен Джуров“, интервю на Светлана Димитрова, сп. „Култура“, бр. 5, Май 2019

Български композитори
Български диригенти
Възпитаници на Националната музикална академия
Почетни граждани на София
Почетни граждани на Плевен
Родени в Плевен